Diari Oficial de la Generalitat Valenciana


Sumari del DOGV 9794, del 22-02-2024 (2024/1509)

RESOLUCIÓ de 9 de febrer de 2024, de la Conselleria d'Educació, Universitats i Ocupació, per la qual es concedix la modificació de l'autorització al centre docent estranger The Lady Elizabeth School, del Poble Nou de Benitatxell.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9794

Data del DOGV
:   22-02-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/1509


Data del document
:   09-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 9 de febrer de 2024, de la Conselleria d'Educació, Universitats i Ocupació, per la qual es concedix la modificació de l'autorització al centre docent estranger The Lady Elizabeth School, del Poble Nou de Benitatxell. [2024/1509]  
Antecedents de fet  
  
Primer. El centre docent estranger The Lady Elizabeth School, amb codi 39265877, de la localitat del Poble Nou de Benitatxell es va autoritzar mitjançant Resolució de 22 de setembre de 2016, de la Conselleria d'Educació, Investigació, Cultura i Esport, per a impartir els següents ensenyaments del sistema educatiu britànic: des de Nursery (2 a 3 anys) fins Year 6 (10 a 11 anys) per a un màxim de 600 llocs escolars, per a alumnat espanyol i estranger.  
Segon. En data 6 de desembre de 2023, la titularitat del centre sol·licita modificació de la seua autorització, i aporta certificació de la Fundació British Council, per a la impartició dels següents ensenyaments del sistema educatiu britànic: des de Pre-Nursery (2 a 3 anys) fins Year 7 (11 a 12 anys) per a un màxim de 900 llocs escolars per a alumnat espanyol i estranger, amb validesa fins el final del curs acadèmic 2027-2028.  
Tercer. En data 25 de gener de 2024, la Direcció Territorial d'esta Conselleria a Alacant emet proposta favorable a la modificació sol·licitada atés l'informe favorable de la Inspecció d'Educació, de data 20 de desembre de 2023, i l'informe favorable de la Unitat Tècnica de Construccions, de data 24 de gener de 2024.  
A estos antecedents de fet els són aplicables els següents  
  
Fonaments de dret  
  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.  
Segon. Vist que la modificació de l'autorització sol·licitada per la titularitat del centre complix amb els requisits establits en el Reial decret 806/1993, de 28 de maig, sobre règim de centres docents estrangers a Espanya.  
  
De conformitat amb els antecedents de fet i considerats els fonaments de dret, resolc:  
  
Primer  
Modificar l'autorització del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
Codi de centre: 24466245.  
Denominació genèrica del centre: centre privat estranger.  
Denominació específica del centre: The Lady Elizabeth School.  
Titularitat: Colegios Laude, Societat Limitada.  
Domicili: Urbanització Cumbre del Sol, s/n.  
Localitat: el Poble Nou de Benitatxell.  
Província: Alacant.  
Ensenyaments i capacitat màxima que s'autoritza:  
Des de Pre-Nursery (2 a 3 anys) fins Year 7 (11 a 12 anys) per a un màxim de 900 llocs escolars per a alumnat espanyol i estranger.  
  
Segon  
Esta resolució tindrà els seus efectes acadèmics des del curs escolar 2024-2025 fins el final del curs 2027-2028 i està condicionada a la aportación puntual a esta Administració, per part de la titularitat del centre, del certificat actualitzat de l'entitat British Council abans de la finalització de la seua vigència. En cas contrari, es podrà procedir, d'ofici, a la revocació de l'autorització d'obertura i funcionament.  
  
Esta autorització donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 9 de febrer de 2024.- El secretari autonòmic d'Educació: Daniel McEvoy Bravo.